CELEX: 31996L0091
Language: sl
Date: 1996-12-17 00:00:00
Title: Direktiva Sveta 96/91/ES z dne 17. decembra 1996 o spremembah Direktive 72/462/EGS o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih proizvodov iz tretjih držav

Pomembno pravno obvestilo

|

31996L0091

Uradni list L 013 , 16/01/1997 str. 0026 - 0027

		Direktiva Sveta 96/91/ESz dne 17. decembra 1996o spremembah Direktive 72/462/EGS o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih proizvodov iz tretjih državSVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 43 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ker je Direktiva 72/462/EGS [3] določila pogoje v zvezi z zdravstvenim varstvom živali in veterinarskimi pregledi, ki urejajo uvoz mesnih proizvodov v Skupnost, zajetih z Direktivo 77/99/EGS [4];ker je z vključitvijo želodcev, mehurjev in drobovja, očiščenih, soljenih ali sušenih in/ali toplotno obdelanih, z Direktivo 92/5/EGS [5] v področje veljavnosti Direktive 77/99/EGS postal uvoz teh proizvodov odvisen od zahtev Direktive 77/462/EGS, zlasti od zahteve, da morajo priti iz klavnice, odobrene v skladu z Direktivo 72/462/EGS;ker je Komisija zanje predlagala uporabo različnih ureditev in njihovo vključitev v Prilogo II k Direktivi 92/118/EGS [6];ker Svet meni, da ne more izreči svojega mnenja o tem predlogu brez uvoznih pogojev, enotnih spričeval ali sporazumov o veterinarski izenačitvi z glavnimi partnericami Skupnosti;ker je treba, da se ne prekinejo trgovinski tokovi teh proizvodov z nekaterimi tretjimi državami od 1. januarja 1997, ko potečejo prehodni ukrepi za uvoz teh proizvodov, poleg odobrenih klavnic v skladu z Direktivo 72/462/EGS dovolil nadaljnji uvoz iz obratov, ki zagotavljajo jamstva glede zdravstvenega varstva in veterinarskih pregledov, kakršna zahteva zakonodaja Skupnosti,SPREJEL NASLEDNJO DIREKTIVO:Člen 1Členu 21b Direktive 72/462/EGS se doda naslednji drugi pododstavek:"Do uvedbe uvoznih spričeval in seznamov obratov, iz katerih je dovoljen uvoz drobovine in drugih proizvodov iz člena 2(b)(v) Direktive 77/99/EGS, ali sklenitve sporazumov o veterinarski izenačitvi in najpozneje do 31. decembra 1997 države članice lahko uvažajo te proizvode v skladu z veljavnimi nacionalnimi pravili z odstopanjem od zahtev iz odstavkov 1, 2 in 4(a)(i).".Člen 21. Države članice sprejmejo zakone in druge predpise, potrebne za uskladitev s to direktivo, do 1. januarja 1997. O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.Člen 3Ta direktiva začne veljati z dnem objave v Uradnem listu Evropskih skupnosti.Člen 4Ta direktiva je naslovljena na države članice.V Bruslju, 17. decembra 1996Za SvetPredsednikI. Yates[1] UL C 341, 5.12.1994, str. 206.[2] UL C 397, 31.12.1994, str. 37.[3] UL L 302, 31.12.1972, str. 28. Direktiva, kakor je bila nazadnje spremenjena z Aktom o pristopu iz leta 1994.[4] UL L 26, 31.1.1977, str. 85. Direktiva, kakor je bila nazadnje spremenjena z Direktivo 95/68/ES (UL L 332, 30.12.1995, str. 10).[5] UL L 57, 2.3.1992, str. 1.[6] UL L 62, 15.3.1993, str. 49. Direktiva, kakor je bila nazadnje spremenjena z Direktivo 96/340/ES (UL L 129, 30.5.1996, str. 35).--------------------------------------------------